คณะการแพทย์แผนตะวันออก มหาวิทยาลัยรังสิต - วิกิพีเดีย

# คณะการแพทย์แผนตะวันออก มหาวิทยาลัยรังสิต

### จากวิกิพีเดีย สารานุกรมเสรี

สารานุกรมประเทศไทย
...

คณะการแพทย์แผนตะวันออก
มหาวิทยาลัยรังสิต
(Faculty of Oriental Medicine Rangsit University)

วันที่ก่อตั้ง | พ.ศ. 2545
คณบดี | รองศาสตราจารย์ ดร.สุรพจน์ วงศ์ใหญ่
สีประจำคณะ | สีฟ้า Cobalt Blue
สัญลักษณ์คณะ | ตัวอักษร OM มีลายกนกบนตัวอักษร และมีตัวอักษรเอียงเขียนว่า Oriental Medicine
ที่ตั้ง | ตึก 7 อาคารหอสมุด มหาวิทยาลัยรังสิต 52/347 พหลโยธิน 87 ถ.พหลโยธิน ต.หลักหก อ.เมืองปทุมธานี จ.ปทุมธานี 12000
เว็บไซต์ | www.rsu.ac.th/oriental_med/

คณะการแพทย์แผนตะวันออก มหาวิทยาลัยรังสิต เป็นคณะการแพทย์ทางเลือกหลักสูตรแรก และหลักสูตรเดียวของประเทศไทย ที่รวบรวมองค์ความรู้ทางศาสตร์และศิลป์ของการแพทย์แผนต่างๆ ในทวีปเอเชีย ที่เก่าแก่มากกว่าพันปี เช่น การแพทย์แผนอายุรเวทของอินเดีย และการแพทย์แผนจีน ให้ผสมผสานกับการแพทย์แผนไทยได้อย่างลงตัว โดยสามารถนำองค์ความรู้ของการแพทย์แผนต่างๆ มาประยุกต์ให้เข้ากับความก้าวหน้าทางด้านวิทยาศาสตร์และเทคโนโลยีของโลกที่ไม่หยุดนิ่ง และนำองค์ความรู้เก่าๆ ที่สั่งสมมาตั้งแตโบราณกาล ภูมิปัญญา มาประยุกต์ พัฒนาให้ได้รับการยอมรับในวงการการแพทย์ทางเลือก (Alternative Medicine) ระดับสากล

## [แก้] ประวัติ

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

หลักสูตรด้านวิทยาศาสตร์สุขภาพเท่าที่มีการเรียนการสอนในประเทศไทยนั้นอาจกล่าวได้ว่ายังเป็นไปตามแบบแผนวิชาการตะวันตกเสียส่วนใหญ่ จึงควรปรับกระบวนทัศน์โดยผสมผสานแนวคิดและวิธีวิทยาในแนวสหวิทยาการ (Interdisciplinary Approach) เพื่อศึกษาเรียนรู้ อนุรักษ์และพัฒนาองค์ความรู้ที่เป็นภูมิปัญญาไทยและตะวันออก ทั้งจากพื้นฐานในสาขาวิทยาศาสตร์สุขภาพ และสาขาอื่นๆ ที่เป็นการต่อยอดเชิงประยุกต์ เช่น เทคโนโลยีวิทยาศาสตร์การแพทย์สมัยใหม่ และเทคโนโลยีสารสนเทศซึ่งมีบทบาทสูงในโลกยุคข้อมูลข่าวสาร รวมถึงสาขาสังคมศาสตร์มนุษยศาสตร์ เช่น สังคมวิทยามานุษยวิทยาการแพทย์ นิเทศศาสตร์ การตลาด การบริหารธุรกิจ การออกแบบนิเทศศิลป์ ฯลฯ อันจะเป็นการขยายมุมมองให้รอบด้านลุ่มลึกเพื่อให้สามารถเข้าใจถึงปัญหา เหตุปัจจัย และหาหนทางแก้ไขได้อย่างแท้จริง

ด้วยศักยภาพและความพร้อมของมหาวิทยาลัยรังสิตในฐานะสถาบันอุดมศึกษาเอกชนชั้นนำที่ตระหนักถึงสถานการณ์ดังกล่าว จึงได้จัดตั้ง “คณะการแพทย์แผนตะวันออก” ขึ้นในปีการศึกษา 2545 เพื่อให้เป็นคณะวิชาด้านการแพทย์ที่มีเอกลักษณ์และมีแนวทางที่สอดรับความเปลี่ยนแปลงในอนาคต ดังนั้นหลักสูตรวิทยาศาสตรบัณฑิตสาขาการแพทย์แผนตะวันออกจึงเป็นหลักสูตรแรกของประเทศไทยที่เน้นระบบการศึกษาแพทย์แผนไทยอย่างแท้จริงพร้อมกับการพัฒนาให้ทันสมัยและเป็นสากลโดยการเน้นการประเมินด้านคุณภาพ ความปลอดภัยและประสิทธิผลตามแบบมาตรฐานสากลเช่นมีการศึกษาวิชาการทดสอบทางคลินิกของยาสมุนไพรในคนไข้เพื่อสร้างความยอมรับในระดับนานาชาติ ในขณะที่มีความรู้รอบในศาสตร์การแพทย์แผนจีนและการแพทย์อายุรเวทเพราะมีความเชื่อมั่นและศรัทธาในความเชื่อมโยงกับการแพทย์แผนไทยมาตั้งแต่ต้น

## [แก้] หลักสูตร

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

คณะการแพทย์แผนตะวันออกจัดตั้งขึ้นเพื่อตอบสนองกระแสความเปลี่ยนแปลงด้านสุขภาพของสังคมไทยและโลก โดยมุ่งเน้นการอนุรักษ์ วิจัย และพัฒนา ไปจนถึงการถ่ายทอดองค์ความรู้ที่มีรากฐานจากภูมิปัญญาด้านการแพทย์แผนไทยและการแพทย์แผนตะวันออก บัณฑิตที่จบหลักสูตรนี้จะเป็นกำลังสำคัญในการสืบทอดและพัฒนาต่อยอดองค์ความรู้ด้านนี้ เพื่อนำไปสู่การสร้างบุคลากรที่มีความรู้ความสามารถในทั้ง 3 ด้าน คือ

1. เป็นแพทย์แผนไทยที่ทันสมัยโดยมีความรู้ทั้งด้านภูมิปัญญาการแพทย์แผนไทยและแผนตะวันออกผสมผสานกับความรู้ในหลักการตรวจวินิจฉัยโรคของแพทย์แผนปัจจุบัน

2. เป็นผู้เชี่ยวชาญด้านการพัฒนาสมุนไพรเพื่อส่งออกที่มีความรู้ในเทคโนโลยีขั้นสูงและสามารถปรับใช้องค์ความรู้ในการพัฒนาสมุนไพรไทยอย่างเป็นรูปธรรม

3. เป็นผู้เชี่ยวชาญด้านการส่งเสริมสุขภาพและความงาม

จุดเด่นและกลยุทธ์สำคัญของหลักสูตร ได้แก่ การเป็นหลักสูตรเดียวในประเทศที่ครอบคลุมเนื้อหาด้านการแพทย์แผนตะวันออก ประกอบด้วย การแพทย์แผนไทยซึ่งประกอบด้วย เวชกรรมไทย เภสัชกรรมไทย การนวดไทย และการแพทย์พื้นบ้านไทย การแพทย์แผนจีน และการแพทย์อายุรเวทของอินเดีย ที่เน้นการอนุรักษ์และพัฒนาอย่างครบวงจร มีการสร้างเครือข่ายความร่วมมือทั้งในระดับประเทศและนานาชาติ มีการสร้างระบบฐานข้อมูลโดยใช้เทคโนโลยีสารสนเทศ มีการบริหารจัดการที่คล่องตัวและมีความยืดหยุ่นสูง และเน้นการให้บริการทางวิชาการแก่สังคม โดยบูรณาการอยู่ในรูปการฝึกอบรม การวิจัย การเรียน การสอน และการเผยแพร่ความรู้ผ่านกิจกรรมทางวิชาการลักษณะต่างๆ เช่นการเรียนรู้จากของจริงที่ โรงงานต้นแบบสกัดสมุนไพรระดับส่งออก (Herbal Medicinal Products Factory) ศูนย์ความงามการแพทย์แผนตะวันออก (Oriental Beauty Center) คลินิกการแพทย์แผนตะวันออก (Oriental Medicine Health Center)

คณะการแพทย์แผนตะวันออกเรียนเกี่ยวกับอะไร ? คณะการแพทย์แผนตะวันออกสอนหลักสูตรวิทยาศาสตร์บัณฑิต สาขาการแพทย์แผนตะวันออก ซึ่งเป็นหลักสูตรแรกของประเทศไทยที่เน้นการพัฒนาภูมิปัญญาเกี่ยวกับการแพทย์แผนไทย และ การแพทย์แผนตะวันออกอื่นๆ ด้วยวิทยาศาสตร์และเทคโนโลยีขั้นสูงอย่างเป็นรูปธรรม เพื่อให้มีความ เป็นสากลและเป็นที่ยอมรับในระดับนานาชาติ

รายละเอียดของวิชาที่เรียน ? หลักสูตร 4 ปี จะเริ่มจากเรียนพื้นฐานทางด้านวิทยาศาสตร์ เช่น เคมี ชีวเคมี ชีววิทยา พฤกษศาสตร์ ในปีที่ 1 ในชั้นปีที่ 2 จะเรียนพื้นฐานวิชาชีพในเทอมที่ 1 เช่น สรีรวิทยา เภสัชวิทยา กายวิภาคศาสตร์ และในเทอมที่ 2 และปีที่ 3 ทั้งปี จะเข้าสู่วิชาชีพที่เน้นการเรียนรู้ภูมิปัญญาการแพทย์แผนตะวันออก ประกอบด้วย การแพทย์แผนไทย การแพทย์แผนจีน และการแพทย์อายุรเวท ในวิชาที่เรียนเกี่ยวกับการแพทย์แผนไทยจะประกอบด้วย เวชกรรมไทย เภสัชกรรมไทย การนวดไทย และการแพทย์พื้นบ้านไทย สำหรับการแพทย์แผนจีนจะเรียนเกี่ยวกับการวินิจฉัยและการรักษาด้วยยาสมุนไพรจีน หลักการฝังเข็ม เป็นต้น จะมีการฝึกงานที่คลินิกการแพทย์แผนไทยในช่วงปิดภาคฤดูร้อนของปีที่ 3 ในปีที่ 4 จะเรียนวิชาเกี่ยวกับการพัฒนาภูมิปัญญาด้วยเทคโนโลยีขั้นสูง ประกอบด้วย หลักการผลิตผลิตภัณฑ์สมุนไพรขั้นอุตสาหกรรม เช่น การสกัดสมุนไพรระดับอุตสาหกรรม การพัฒนาผลิตภัณฑ์รูปแบบต่างๆ ไม่ว่าจะเป็น ยาสมุนไพร เครื่องสำอาง อาหารเสริมสุขภาพ เครื่องดื่มและอาหารเพื่อสุขภาพ การควบคุมคุณภาพมาตรฐานสากล การประเมินความปลอดภัย การประเมินประสิทธิผลของผลิตภัณฑ์สมุนไพร รวมถึงเรียนเกี่ยวกับการจดสิทธิบัตร และทรัพย์สินทางปัญญา นอกจากนี้ ยังมีรายวิชาที่เกี่ยวกับระบบส่งเสริมสุขภาพ เช่น สปา ซึ่งประกอบด้วยการใช้วิธีการทางการแพทย์แผนตะวันออก และวิธีการทางธรรมชาติบำบัดในการดูแลและส่งเสริมสุขภาพและความงามเช่น การนวดชนิดต่างๆ การทรีตเม้นหน้าและตัว (facial and body treatment) การบำบัดด้วยความร้อนและความเย็น (therapeutic heat and cold) ธาราบำบัด (hydrotherapy) คันธบำบัด (aromatherapy) รวมถึงเรื่องเกี่ยวกับโภชนาการ อาหารสมุนไพร และอาหารเสริมสุขภาพ การฝึกสมาธิเป็นต้น รายละเอียดของวิชาที่เรียนทุกวิชาสามารถดูได้จาก web site คือ www.rsu.ac.th/oriental_med

## [แก้] ทุนการศึกษา

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

ทุนการศึกษา

1. ทุนการศึกษา ดร.อาทิตย์ อุไรรัตน์ เป็นทุนเรียนฟรีตลอดหลักสูตร สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์ที่มีเกรดสะสมเฉลี่ย 3.60 ขึ้นไป

2. ทุนการศึกษา ประสิทธิ์-คุณหญิงพัฒนา เป็นทุนเรียนเสียครึ่งราคา สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์ที่มีเกรดสะสมเฉลี่ย 3.0-3.5

3. ทุนพระราชทานต่างๆ เป็นทุนเรียนฟรีตลอดหลักสูตร สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์

4. ทุนการศึกษาที่ได้รับการสนับสนุนจากผู้ประกอบการธุรกิจอุตสาหกรรมผลิตสมุนไพร สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์ที่มีผลการเรียนดี

สนใจติดต่อได้ที่ ผศ.ยุพา เต็งวัฒนโชติ คณะการแพทย์แผนตะวันออก มหาวิทยาลัยรังสิต โทรฯ 029972200-30 ต่อ 3470 มือถือ 0897705862

## [แก้] สถาบันวิจัยคณะการแพทย์แผนตะวันออก

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

สถาบันวิจัยของคณะการแพทย์แผนตะวันออก

1. ศูนย์วิจัยเพื่อการพัฒนาวิธีการรักษาโรคแบบองค์รวม (ด้วยหลักการแพทย์แผนไทยและแผนตะวันออกผสมผสานกับการแพทย์แผนปัจจุบัน)

2. ศูนย์วิจัยเพื่อพัฒนาผลิตภัณฑ์สมุนไพรระดับส่งออก

3. ศูนย์วิจัยเพื่อส่งเสริมสุขภาพและความงาม

4. ศูนย์วิจัยทรัพย์สินทางปัญญาด้านสมุนไพร

## [แก้] งานบริการทางด้านสุขภาพคณะการแพทย์แผนตะวันออก

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

คณะการแพทย์แผนตะวันออก มหาวิทยาลัยรังสิตเปิดบริการคลินิกและศูนย์ความงามการแพทย์แผนตะวันออก โดยทีมคณาจารย์แพทย์แผนตะวันออกที่มีความเชี่ยวชาญและประสบการณ์สูง ตั้งแต่ พ.ศ. 2547 เป็นต้นมา ณ คณะการแพทย์แผนตะวันออก ชั้นล่าง อาคารหอสมุด มหาวิทยาลัยรังสิต เมืองเอก เพื่อเปิดโอกาสให้ประชาชนได้รับบริการสุขภาพโดยหลักการแพทย์แผนไทย และการแพทย์แผนจีนที่มีคุณภาพ และเป็นการฝึกประสบการณ์ในการบริการสุขภาพของนักศึกษาของคณะฯ ดังนี้

คลินิกการแพทย์แผนไทย เปิดให้บริการ จันทร์-ศุกร์ เวลา 9.00-17.00 น. โดยตรวจวินิจฉัยโรคฟรี (ไม่รวมค่ายา) ให้การรักษาโรคโดยหลักการแพทย์แผนไทยที่ครบถ้วนโดยผสมผสานการใช้ยาแผนไทยที่ดีมีมาตรฐาน และการนวดไทย มียาแผนไทยที่พัฒนาแล้ว 85 ตำรับ สำหรับการรักษา 33 อาการโรค เช่น หอบหืด ภูมิแพ้ ปวดศีรษะ ไมเกรน ปวดประจำเดือน ประจำเดือนมาไม่ปกติ หวัดเรื้อรัง โรคทางผิวหนังเรื้อรัง เบาหวาน ความดันโลหิตสูง ความอ้วน ฯลฯ โทร. 0-2997-2222-30 ต่อ 3280

คลินิกหัตถเวชกรรมไทย จะเปิดให้บริการจันทร์-ศุกร์ เวลา 9.00-17.00 น. ให้บริการรักษาโรคโดยหลักการนวดไทย เช่น โรคปวดตามส่วนต่างๆ ของร่างกาย ปวดศรีษะไมเกรน ปวดต้นคอ คอตกหมอน ปวดกล้ามเนื้อบ่า, หลังและไหล่ ยกแขนไม่ขึ้น ชาตามปลายนิ้ว ปวดหลัง ยอกหลัง ปวดเอว ปวดสะโพก ปวดขา เข่าเสื่อม ตะคริว โรคที่เกี่ยวกับข้อเท้า อัมพฤกษ์ ฯลฯ โทร. 0-2997-2222-30 ต่อ 3280

คลินิกฝังเข็ม ให้บริการการแบบแพทย์แผนจีนคือการฝังเข็ม โดยทีมคณาจารย์ของคณะฯ ที่นำโดย อาจารย์ นพ.ภาสกิจ วัณนาวิบูล และทีมอาจารย์ผู้เชี่ยวชาญด้านฝังเข็ม โดยเน้นการรักษาโรคปวดเรื้อรัง ปวดไมเกรน ปวดหลัง ปวดเอว โรคเครียด อัมพฤกษ์ อัมพาต สำหรับเวลาเปิดทำการคือ วันพุธ เวลา 9.00-12.00 น. ผู้สนใจติดต่อได้ที่เบอร์โทร 02-9972200-30 ต่อ 3280

ศูนย์ความงามและส่งเสริมสุขภาพการแพทย์แผนตะวันออก (Oriental Beauty Center) เน้นการบริการสุขภาพด้านการส่งเสริมสุขภาพและความงามด้วยผลิตภัณฑ์สมุนไพรไทยที่พัฒนาโดยคณะการแพทย์แผนตะวันออก จำนวน 200 ชนิด มีทั้งชนิดรับประทานเพื่อสุขภาพชุดอายุวัฒนะ เครื่องสำอางชุดรังไหมไฮเท็ค ผลิตภัณฑ์บำรุงผิวต่างๆ และยังมีบริการทรีทเม้นใบหน้าด้วยเมนูที่หลากหลาย ผู้สนใจติดต่อได้ที่เบอร์โทร 02-9972200-30 ต่อ 3279

## [แก้] ผลงานดีเด่นของนักศึกษา

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

## [แก้] ศิตย์เก่าดีเด่น

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

## [แก้] แหล่งข้อมูลอื่น

- คณะการแพทย์แผนตะวันออก มหาวิทยาลัยรังสิต
- มหาวิทยาลัยรังสิต

| หน่วยงานในมหาวิทยาลัยรังสิต
| หน่วยงาน
--- | ---
คณะ | กายภาพบำบัด · การแพทย์แผนตะวันออก · ทันตแพทยศาสตร์ · ทัศนแพทยศาสตร์ · เทคนิคการแพทย์ · เทคโนโลยีชีวภาพ · เทคโนโลยีสารสนเทศ · นิติศาสตร์ · นิเทศศาสตร์ · บริหารธุรกิจ · บัญชี · พยาบาลศาสตร์ · เภสัชศาสตร์ · รัฐประศาสนศาสตร์ · วิทยาศาสตร์ · ศิลปกรรม · ศิลปศาสตร์ · ศึกษาศาสตร์ · เศรษฐศาสตร์ · สถาปัตยกรรมศาสตร์ · อุตสาหกรรมการท่องเที่ยวและการบริการ
วิทยาลัย | วิทยาลัยแพทยศาสตร์ · วิทยาลัยวิศวกรรมศาสตร์ · วิทยาลัยนวัตกรรมสังคม · วิทยาลัยนานาชาติ · วิทยาลัยดนตรี
ดูเพิ่ม | โรงเรียนสาธิตมหาวิทยาลัยรังสิต

| คณะการแพทย์แผนตะวันออก มหาวิทยาลัยรังสิต เป็นบทความเกี่ยวกับ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ คณะการแพทย์แผนตะวันออก มหาวิทยาลัยรังสิต ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%81%E0%B8%B2%E0%B8%A3%E0%B9%81%E0%B8%9E%E0%B8%97%E0%B8%A2%E0%B9%8C%E0%B9%81%E0%B8%9C%E0%B8%99%E0%B8%95%E0%B8%B0%E0%B8%A7%E0%B8%B1%E0%B8%99%E0%B8%AD%E0%B8%AD%E0%B8%81_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%A3%E0%B8%B1%E0%B8%87%E0%B8%AA%E0%B8%B4%E0%B8%95.html".

หมวดหมู่: บทความที่เนื้อหาบางส่วนรอเพิ่มเติม | มหาวิทยาลัยรังสิต | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา